rlitschk/wikidir huggingface dataset:
D Margaret C. Crofoot (* 1980) isch e US-amerikanisch Verhaltesforscheri un evolutionäri Anthropologi. D Crofoot het an dr Stanford University studiert, wu si 2001 mit em Bachelor in Humanbiology abgschlosse het, un an dr Harvard University, wu si 2003 en Master-Abschluss in Anthropology iberchuu het un 2008 promoviert woren isch. As Post-Doktorandi isch si syter 2010 am Smithsonian Tropical Research Institute z Panama gsii. Vu 2017 bis 2019 isch si Associate Professor an dr University of California z Davis gsii. Anne 2018 het si ne Humboldt-Profässur fir d Universiteet Konschtanz iberchuu. Derrt het si dr Beraich Bewegigsekology uusböue un vu Fisch un Vegel uf Affe uusgwytet. Syt Juli 2019 isch si "Wisseschaftli Mitglid" vu dr Max-Planck-Gsellschaft un aini vu dr drei Diräkter*ne am 2019 grindete Max-Planck-Inschtitut fir Verhaltesbiology, mit Sitz Radolfzell un z Konschtanz. Si forscht zue dr Bewegigsmuschter zum Byschpel vu Pavian-Rudel mit GPS-Sänder un zue dr Frog, was firigi Ruggschliss mer dodrus cha zie, wie d Gruppe si entschaide. Doderby het si chenne zaige, ass es au Meehaitsentschaidige un refläxartig Verhalte git un d Bewegig nit nume vum Aafierer bstimmt wird. Si isch Mitglid im Rot vu dr ICARUS-Initiative (International Collaboration for Animal Research Using Space) vum Martin
D Berta Ottenstein (* 27. Merz 1891 z Nürnberg; † 17. Juni 1956 in dr Nechi vu Concord, Massachusetts) isch e dytschi Dermatologi gsii. Si isch di erscht Frau gsii, wu an dr Universitet Fryburg d Habilitation kriegt het un in ganz Dytschland di erscht, wu si im Fach Dermatology habilitiert het. Dr Ottenstein isch as jingschts vu segs Chinder in ere Nürnberger Chaufmannsfamilie ufgwagse. Si het an dr Universitet Erlangen studiert, wu si 1914 ire Doktertitel in Chemy iberchuu het. Noch ere Position am Chaiser-Wilhelm-Inschtitut fir Biochemy z Berlin-Dahlem (1927) isch si 1928 an d Universitet Fryburg gwägslet, wu si ne Assischtänzstell kriegt het. Scho anne 1930 het ire Vorgsetzte, dr Klinikdiräkter Georg Alexander Rost, gsait, är wett si bal zur Habilitation vorschlaa. D Habilitation isch am 3. Juni 1931 vum Senat gnähmigt un am 11. Juni vum zueständige Minischterium z Charlsrue bstetigt wore. Scho drei Wuche vorhär isch an d Ottenstein an dr medizinische Fakultet dr Grad verleent wore, eso het si zum Wintersemeschter 1931/32 e Stell as Privatdozänti chenne aadrätte. Dr Titel vu ire Habilitationsschrift isch gsii: Untersuchungen über den Gehalt der Haut und des Blutes an diastatischem Ferment und dessen biochemische Bedeutung bei Hautkrankheiten. Anne 1932
D Silja Häusermann (* 1977 z Lozärn) isch e Schwyzer Bolitologi. Si laitet as Brofässeri dr Lehrstuel fir Schwyzer Bolitik un Verglychendi bolitischi Ekonomy am Inschtitut fir Bolitikwisseschaft (IPZ) vu dr Universitet Züri. D Silja Häusermann het zwische 1997 un 2001 Bolitikwisseschafte an dr Universitet Gämf studiert. Am Hochschuelinschtitut fir effetligi Verwaltig vu dr Universitet Lausanne het si ne Noodiplomstudium in Public Administration absolviert. Zwische 2000 un 2007 isch si Assischtänti an dr Universitet Lausanne gsii un no an dr Universitet Züri, wu si promoviert woren isch. E Forschigsufenthalt het si ans Government Department vu dr Harvard University z Cambridge (Massachusetts), USA gfiert. 2007 bis 2011 het si as Oberassischtänti am Lehrstuel fir Verglychendi Bolitikwisseschaft vu dr Universitet Züri gforscht. 2011 bis 2012 het d Häusermann as Juniorbrofässeri in Bolitikwisseschaft an dr Universitet Konschtanz glehrt un gforscht. Syt Septämber 2012 isch si Inhaberi vum Lehrstuel fir Schwyzer Bolitik un Verglychendi bolitischi Ekonomy am Inschtitut fir Bolitikwisseschaft (IPZ) vu dr Universitet Züri. Anne 2018 het si dr UZH-Lehrbryys wäge dr uuszaichnete Qualitet vu ire Lehr gwunne. Forschigsschwärpinkt vu dr Häusermann sin verglychendi Wohlfahrtsstaateforschig, verglychendi bolitischi Ekonomy, Ränte- un Familiebolitik, Barteie- un Verbändsischtem, Bolitikanalyse un Europäisierig/Internationalisierig. The Politics of Welfare State Reform
D Tanja Gaich (* 15. Juni 1980 z Salzburg) isch e eschtrychischi Chemikeri. D Tanja Gaich het vu 1998 bis 2000 Molekularbiology an dr Universitet Salzburg un 1999 bis zum Diplom 2005 Chemy an dr Universitet Wien studiert, wu si au 2009 bim Johann Mulzer promoviert woren isch. As Post-Doktorandi isch si bis 2010 am Scripps Research Institute z La Jolla, USA bim Phil Baran gsii. Derno het si vu 2010 bis 2015 as unabhängigi Sofja-Kovalevskaja-Forscheri e Aarbetsgruppe an dr Leibniz-Universitet Hannover am Lehrstuel vum Markus Kalesse glaitet. Syter anne 2015 isch si Brofässeri fir Organischi Chemy an dr Universitet Konschtanz. Si forscht zue dr Totalsinthese vu kompläxe Naturstoff, unter anderem Sarpagin, eme Rauwolfia-Alkaloid, un Taxol-Derivat. Doderby suecht si no Uusgangsmolekil, wu fir verschiedeni Totalsinthese vu Naturstoff chenne diene. Dailwys nimmt si si d Sinthesewäg in dr Natur zum Vorbild. Si het dr Dissertationsbryys vu dr Gsellschaft vu eschtrychische Chemiker un dr Laudimaxima Bryys vu dr Universitet Wien zur Ferderig vu Fraue in Mathematik un Naturwisseschafte iberchuu. Anne 2012 het si dr Sofja Kovalevskaja-Bryys vu dr Alexander von Humboldt-Stiftig iberchuu, anne 2014 dr Chemydozänte-Bryys vu dr ADUC un dr Chemy-Bryys vu dr Akademy vu dr Wisseschafte z Göttingen für herausragende
Dr Joseph Robinette „Joe“ Biden, Jr. [ˈd͡ʒəʊzəf ˌrɒbᵻˈnɛt ˈbaɪdən] (* 20. Novämber 1942 z Scranton, Pennsylvania) isch en US-amerikanische Bolitiker vu dr Demokratische Bartei un syt em 20. Jänner 2021 dr 46. Bresidänt vu dr Verainigte Staate. Vu 1973 bis 2009 het er as Verdrätter vum Bundesstaat Delaware em Senat vu dr Verainigte Staate aaghert. Vu 2009 bis 2017 isch er unter em Bresidänt Barack Obama dr 47. US-Vizebresidänt gsii. Dr Suhn vum Joseph Robinette „Joe“ Biden, Sr. (1915–2002) un dr Catherine Eugenia „Jean“ Finnegan (1917–2010) isch mit zwee Brieder, James Brian un Francis W. Biden, un ere Schweschter, Valerie (Biden) Owens, ufgwagse. Em Biden sy Familie isch remisch-kadolisch un irisch-amerikanischer Härchumft. Wun er zee Johr alt gsii isch, isch sy Familie uf Claymont z Delaware ibergsidlet, wun er im vorstedtische New Castle County ufgwagsen isch. Em Biden sy Vater het as Autohändler gschafft. Anne 1961 het dr Biden z Claymont di remisch-kadolisch Archmere Academy abgschlosse, 1965 het er an dr University of Delaware z Newark in dr Schwärpinkt Gschicht un Bolitikwisseschaft graduiert. Är het anne 1968 am College of Law vu dr Syracuse University dr Juris Doctor iberchuu. . Ab 1969 het er as Aawalt z Wilmington (Delaware) gschafft.
D Isabell Otto (* 1. Novämber 1976 z Fryburg) isch e dytschi Mediewisseschaftleri. D Otto het anne 1996 s Abitur am Markgrefler Gimnasium z Mille gmacht. Vu 1997 bis 2002 het si an dr Universitet Fryburg, Köln un Paris III Theater-, Film- un Färnsehwisseschaft, Germanischtik un Filosofy studiert un 2002 mit ere Magischterarbet iber „Entgrenzte Spiele. Eine Analyse ausgewählter Filme“ abgschlosse. Vu 2002 bis 2008 isch si wisseschaftligi Mitarbaiteri am kulturwisseschaftlige Forschigskolleg „Medien und kulturelle Kommunikation“ z Köln gsii. Vu 2004 bis 2009 isch si wisseschaftligi Mitarbaiteri am Inschtitut fir Theater-, Film- un Färnsehwisseschaft an dr Universitet z Köln gsii. No dr Promotion 2008 z Köln iber „Aggressive Medien. Zur Geschichte des Wissens über Mediengewalt“ (summa cum laude) isch si vu 2008 bis 2010 wisseschaftligi Mitarbaiteri in dr Koordinationsstell vu dr Graduierteschuel „Locating Media/Situierte Medien“ un am Fachberaich 3 – Sproch-, Literatur- un Mediewisseschaft vu dr Universitet Siegen gsii. Vu 2010 bis 2015 isch si Juniorbrofässeri fir Mediewisseschaft an dr Universitet Konschtanz gsii. Vu 2013 bis 2014 het si d W2-Brofässur fir Medietächnik un Mediefilosofy an dr Ruhr-Universitet Bochum verdrätte. Vu 2014 bis 2015 isch si Fellow am Kulturwisseschaftlige Kolleg vum Exzellänzcluster „Kulturelle Grundlagen von Integration“ gsii. Syter anne 2015
D Miriam Jessica Butt [bʌt] (* 27. Februar 1966 z Ta'if, Saudi-Arabie) isch e dytschi Linguischti un Brofässeri fir Computerlinguischtik an dr Universitet Konschtanz. D Butt isch e Dochter vun eme pakistanisch Eläktroingenieur un ere dytsche Schurnalischti, wu si z Saudi-Arabie chänneglehrt hän. Si isch dreisprochig mit Dytsch, Änglisch un Urdu ufgwagse, in ire erschte Johr het si au no Arabisch gleert. D Familie isch derno uf Dytschland zoge, wu d Miriam Butt uf d Schuel chuu isch. Wu si dryzeh Johr alt gsii isch, isch d Familie uf Pakistan zoge, d Butt isch dert derno uf d Lahore American School (LAS) chuu, wu si au dr Abschluss gmacht het. No dr Schuel het si vu 1984 bis 1987 am Wellesley College Sprochwisseschaft un Informatik studiert un mit em Bachelor of Arts abgschlosse, derno het si vu 1988 bis 1991 Sprochwisseschaft an dr Stanford University studiert un mit em Master of Arts abgschlosse. Ab 1991 isch si Doktorandi an dr Stanford University gsii un isch dert im Fach Sprochwisseschaft bim Peter Sells iber „The Structure of Complex Predicates in Urdu“ promoviert wore. Vu 1993 bis 1995 isch d Butt wisseschaftligi Mitarbaiteri in dr Abdailig Computerlinguischtik am Seminar fir Sprochwisseschaft an
Biu, elter Biel isch e zwisprochigi Stadt im bernische Seeland un Hauptort vum gliichnammige Amtsbezirk. Biu lit am Bielersee am Jurasüdfuess. Dr Doppelnamme Biel/Bienne isch sit 1. Januar 2005 offizielle Stadtnamme, vorher isch d Gmeind offiziell Biel (BE) gnennt worre. Volksetymologisch wird dä Name mit em Bieli i Verbindig bracht, wie ou z Wappe zeigt, was aber nid geit, wiu dr wäutsch Name nid drzue passt. D Sprachforschig nimmt aa, as dr Ortsname (bärndt. Biu, frz. Bienne; baid < 1179 Bielno; 1142 ad Belnam) vom keutische Gott Belenus abgleitet isch. Drfür spricht, as am Nordrand vor Bieler Autstadt d »Römerquelle« entspringt, wo ir Römerzitt hunderti Münze gopferet worde si. Quäuue: Bundesamt für Statistik 2005 Dr Uusländeraateil isch 2010 bi 28,7 % gläge. 42,3 % vo de Ywohner si evangelisch-reformiert, 29,3 % si römisch-katholisch (Stang 2000). Bi de Nationauraatswahle 2019 het s das Ergebnis ggää: SP 26,3 %, GPS 24,1 %, SVP 15,4 %, glp 9,0 %, FDP 7,9 %, BDP 3,9 %, EVP 3,2 %, CVP 2,5 %, PdA 1,9 %, EDU (inkl. DM) 1,2 %, Capaul 1,1 %. D Politik vo Biu besteit us em Stadtrat (Legislativä) und em Gmainrat (Exekutivä). Gmeindspresidänt vo Bieu isch dr Erich Fehr (SP)
D Judith Korb (* 1967 z Wertheim) isch e dytschi Evolutionsbiologi un Entomologi. D Korb het vu 1987 bis 1993 Biology an dr Universitet Würzburg studiert un mit em Diplom abgschlosse. Ab 1994 bis 1997 het si an dr Uni Würzburg iri Dokterarbet iber „Lokale und regionale Verteilung von Macrotermes bellicosus (Isoptera, Macrotermitinae): Stochastik oder Deterministik?“ gschribe un isch 1997 promoviert wore. As Postdoc-Stipendiati vum DAAD het si 1997/98 z Würzburg un in dr Elfebaikischte gforscht. Iber e DFG-Stipendium isch si 1999 un 2000 as Wisseschafltigi Mitarbaiteri am Commonwealth Scientific and Industrial Research Organisation (CSIRO) z Canberra un z Darwin z Auschtralie gsii. Vu 2000 bis 2004 het si an dr Universitet Regensburg e Arbetsgruppe iber s Emmy-Noether-Brogramm vu dr DFG glaitet un si 2004 derno an dr Uni Regensburg im Fach Zoology habilitiert. Bis 2008 het si no as Wisseschaftligi Mitarbaiteri gschafft, vu 2008 bis 2013 het si no d Brofässur (W§) fir Verhaltesbiology an dr Universitet Osnabrück ghaa. Syter anne 2013 isch si Brofässeri fir Evolution und Ekology an dr Fakutet fir Biology an dr Universitet Fryburg 2012 bis 2015 isch Mitglid im DFG Panel „Zoology” gsii. Anne 2005 het si ne Bryys fir di bescht Habilitation vu
D Susanne Vogel (* 4. Septämber 1967 z Fryburg) isch e dytschi Bassischti. Si het unter anderem zäme gschafft mit em Edo Zanki, dr Ina Deter, dr Pe Werner, dr Sabrina Setlur un dr Inga Rumpf. D Vogel het anne 1983 aagfange mit E-Bass spiile. Noch em Abituur het si vu 1987 bis 1988 an dr Swiss Jazz School z Bärn studiert. Derno het si vu 1990 bis 1995 Jazz- un Popularmusik an dr Hochschuel fir Musik un Darstellendi Chunscht z Stuegert studiert mit Hauptfach E-Bass un im Juili 1995 as Diplom-Musiklehreri abgschlosse mit ere Diplomarbet zum Thema Gherbildig un Jazzharmonylehr. Ändi 1980er un aafangs 1990er Johr het si E-Bassunterricht gee, unter anderem vu 1991 bis 1993 am Music Lab z Ämmedinge. Vu 1991 bis 2002 isch si e fescht Mitglid in dr Band vum Edo Zanki gsii un het bi syne CD-Produktion un uf syne Tournee mitgwirkt. Anne 1993 isch si uf Hamburg zoge, wu si au mit andere Musiker*ne gspiilt het, unter anderem uf Tournee vu dr Ina Deter (1993 un 1997), dr Pe Werner (1995), Das Auge Gottes (1995) un Sabrina Setlur (2000). Syter 2012 isch si Mitglid vu dr Band vu dr Debbie Clarke. Vu 1994
Der Karl Rudolf Schauenberg-Ott (* 1833; † 27. April 1916 z Bern) isch e Schwiizer Kaufmaa, Verleger und Lokalchronist von Zofige gsi. Der Schauenberg-Ott het genealogischi Wappe- und Stammregister mit Bezug uf d Stadt Zofige gschribe. Sis Gedicht Den Rosen, den Reben, der Schweiz! isch vom Friedrich Schneeberger vertont worde. Den Rosen, den Reben, der Schweiz! Gedicht vom Carl Schauenberg-Ott, Musig vom Fritz Schneeberger (1843–1906) Wappentafel der gegenwärtigen bürgerlichen Geschlechter der Stadt Zofingen. 1880. 16 Site. Die Stammregister der gegenwärtigen und in diesem Jahrhundert ausgestorbenen bürgerlichen Geschlechter der Stadt Zofingen seit deren Aufnahme in’s Bürgerrecht, nebst einem Verzeichniss sämmtlicher Geschlechter seit 1200 und Notizen über Zofingen im 19. Jahrhundert: Nach amtlichen Quellen bearbeitet 1884. 605 Site. Digitalisat uf uni-duesseldorf.de Wappentafel der gegenwärtigen Geschlechter der Stadt Zofingen. 1884. Wappentafel der gegenwärtigen bürgerlichen Geschlechter der Stadt Zofingen. Zofige, 1885. Die Stammregister der gegenwärtigen und in diesem Jahrhundert ausgestorbenen bürgerlichen Geschlechter der Stadt Zofingen seit deren Aufnahme in’s Bürgerrecht: Fortsetzung 1883–1896. Ringier, 1896. 92 Site. Digitalisat uf uni-duesseldorf.de Das erste Jahrhundert des Kadettenkorps von Zofingen. In: Zofinger Neujahrsblatt 1908. Zofige, 1907. Die Stammregister der gegenwärtigen und in diesem Jahrhundert ausgestorbenen bürgerlichen Geschlechter der Stadt Zofingen seit deren Aufnahme in’s Bürgerrecht: Zweite Fortsetzung 1896–1909.
Der Friedrich Schneeberger (* 25. Februar 1843 z Schore bi Langethal; † 21. Mai 1906 z Biel) isch e Schwiizer Gsangslehrer, Musigverleger und Komponist gsi. Der Friedrich Schneeberger isch z Schore bi Langethal im Kanton Bärn ufgwachse. Nach ere Lehr z Langethal het er s Lehrerseminar z Münchebuechsee bsuecht. Är het as Lehrer z Wynige afo schaffe, denn as Gsangslehrer z Aarbärg, währenddäm är sich sälber no im Gsang bim Gustav Weber witerbildet het. Vo 1872 bis 1899 isch er Gsanglehrer am Progymnasium z Biel gsi, nochär het er in dere Stadt es Musiggschäft und en Musigverlag gründet. Der Schneeberger het öppe 300 Chorwärk komponiert. Sis wohrschinlech bekanntischte Wärch isch s Lied Der letzte Postillon vom Gotthard vo 1882, e Vertonig vomene Gedicht vom Arnold Lang. I der Schwizerische Nationalbibliothek si 32 Titel vo ihm erfasst. Friedrich Schneeberger im dütschsprochige Wikisource Publikatione vo und über Friedrich Schneeberger im Katalog Helveticat vo dr Schwiizerische Nationalbibliothek Nochloss vu Friedrich Schneeberger in dr Archivdatebank HelveticArchives vu dr Schwyzerische Nationalbibliothek Biografischi Agabe zum Friedrich Schneeberger Musignochläss vom Friedrich Schneeberger Brief vom Verlag Schneeberger im Bestand vom Leipziger Musigverlag C. F. Peters im Staatsarchiv Leipzig. L'amoureux des montagnes, 100 ans après la mort de Friedrich
D Maia Sandu (* 24. Mai 1972 z Risipeni, Rajon Fălești, Moldauischi SSR) isch e moldauischi Ekonomi un Bolitikeri. Syt em 24. Dezämber 2020 isch si Bresidänti vu dr Republik Moldau. D Sandu vu 1989 bis 1994 Bedribswirtschaftslehr an dr moldauische Akademy fir Wirtschaftswisseschafte (ASEM) studiert un vu 1995 bis 1998 Internationali Bezieige an dr Akademy fir effetligi Verwaltig (AAP) z Chișinău. 2010 het si ne Studium an dr Harvard Kennedy School vu dr Harvard University abgschlosse. Vu 2010 bis 2012 het si as Beroteri bi dr Wältbank z Washington, D.C. gschafft. Vu 2012 bis 2015 isch si Bildigsminischteri vu dr Republik Moldau gsii. D Sandu isch vum 8. Juni 2019 bis zum 14. Novämber 2019 Minischterbresidänti vu dr Republik Moldau gsii. Am 15. November 2020 het d Sandu d Stichwahl vu dr Bresidäntschaftswahl gwunne un isch dodermit zue dr erschte Bresdiänti vu dr Republik Moldau gwehlt wore. Si giltet as pro-europäisch. Si het au di rumänisch Staatsburgerschaft. Commons: Maia Sandu – Sammlig vo Multimediadateie Krise in Moldau: Pro-europäische Regierungschefin gewählt uf stol.it, 8. Juni 2019 Keno Verseck: Moldau: Sturz der Regierung - Ende eines Reformsommers. In: Spiegel Online. 13. November 2019, abgruefen am 15. Mai 2020. Normdate: GND: 1188314270
D Katja Wünsche (* 2. April 1981 z Dresden) isch e dytschi Ballett-Dänzeri. Syt dr Saison 2012/13 schafft si as Erschti Solischti bim Ballett Züri. D Katja Wünsche isch z Berlin ufgwagse un un het scho in ire Schuelzyt im Corps de ballet vu dr Staatsopere mitgwirkt. Z Berlin het si ab 1991 e Uusbildig an dr Staatlige Ballettschuel Berlin gmacht un die 1999 abgschlosse. Aafangs Spiilzyt 1999/2000 isch si Mitglid im Corps de ballet vum Stuegerter Ballett wore, in dr Spiilzyt 2002/03 Halbsolischti, 2003/04 Solischti un in dr Spiilzyt 2006/07 Erschti Solischti vum Ballett. Zur Saison 2012/13 isch si an s Ballett Züri gwägslet. Dr Katja Wünsche ire Repertoire vu wichtige Rolle in Handligsballett umfasst d Titelrolle in Romeo und Julia (John Cranko), La Sylphide (Peter Schaufuss, noch em August Bournonville) un Lulu. Eine Monstretragödie (Christian Spuck) un d Prinzässi Aurora in s Marcia Haydées Dornröschen (noch em Marius Petipa), d Olga in Onegin un d Katharina un d Bianca in Der Widerspenstigen Zähmung (boodi: John Cranko), d Stella in Endstation Sehnsucht un Manon Lescaut un d Prudence in Die Kameliendame (boodi: John Neumeier), d Columbina in Pierrot Lunaire (Glen Tetley) un d Myrtha, d Chenigi vu dr Wilis
D Viktorina Kapitonova (russisch Викторина Капитонова; * 30. Juni 1985 z Tscheboksary) isch e russischi Ballerina. Syter anne 2018/2019 schafft s as Erschti Solischti bim Boston Ballet. D Viktorina Kapitonova het an d Ballettschuel Kasan un an dr Bolschoi Theater Akademy z Moskau studiert. Si isch Gwinneri vum Wettbewärb «Jung russisch Ballett» un vum Arabesque-Wettbewärb 2008 gsii. Am Dschalilja-Operehuus z Kasan het si syter 2005 Solopartie in Schwanensee, Dornröschen, Don Quichotte, La Bayadère, Coppélia un Der Nussknacker danzt. In dr Saison 2008/09 isch si Mitglid vum Stanislawski-Ballett z Moskau gsii. Syter 2010 isch si Mitglid vum Ballett Züri wore. Do het si u. a. d Odette/Odile in „Schwanensee vum Heinz Spoerli danzt, Solopart in s Spoerlis „Ein Sommernachtstraum“, „Wäre heute morgen und gestern jetzt“, „...und mied den Wind“ un „Goldberg-Variationen“,d Rosetta in s Christian Spucks „Leonce und Lena“ un d Amme in s Spucks „Romeo und Julia“. Derzue het mer si in Choreografie vu Yury Grigorovich, Derek Deane, Wayne McGregor, Hans Van Manen, Edward Clug, Patrice Bart, Paul Lightfoot, Nacho Duato, George Balanchine, Mats Ek, William Forsythe, Jiří Kylián, Douglas Lee un Martin Schläpfer chenne sää. Im Rame vu dr Raie Ballett Zürichs «Junge Choreografen» het si iri Choreografy „Two
D Yvette Kolb (* 22. Juni 1942 z Baasel) isch e Schwyzer Schauspiileri, Schriftstelleri un eemooligi Ballettdänzeri. D Yvette Kolb het iri Danzuusbildig ab 1950 an dr Ballettschuel vum Stadttheater Baasel gmacht. Deert het si anne 1957 im Schwanensee vum Peter Tschaikowsky unter dr Reschy vum Wazlaw Orlikowsky debütiert. Titelpartie het d Kolb in Feuervogel vum Igor Strawinsky un in Giselle danzt, anderi Rolle het si unter anderem in La Valse vum Maurice Ravel, s Strawinskys Petruschka oder s Tschaikowskys Dornröschen ghaa, derzue au Solorolle bim Dytsche Fäärnseeballett. E Fueßverletzig het d Kolb zwunge, s Danze ufzgee. Si het derno Schauspiil gleert bi dr Marlise Ludwig un no in dr Hauptsach an Tourneetheater gspiilt, zem Byschpel d Titelrolle in Nora oder Ein Puppenheim vum Henrik Ibsen un in Trauer muss Elektra tragen vum Eugene O’Neill. Zwische 1973 un 1975 het si am Bärner Atelier-Theater gaschtiert, syter 1988 gheert si zum Ensemble vum Theater Fauteuil z Baasel. Dernääbe duet d Yvette Kolb au schyybe, si verfasst Gedicht, Liedertäxt fir Musicals un ibersetzt Theaterstuck in Dialäktfassige. Us ire Fäädere stammt s 1998 entstande Zwoofrauestuck Der erotische Rollmops, wu si inszeniert un wu si aini vu dr boode Rolle din ibernuu het. Vyl
D Elke Scheer (* 12. Jänner 1965 z Mayen) isch e dytschi Physikeri un Hochschuellehreri. Si isch Brofässeri fir Experimentalphysik an dr Universitet Konschtanz. D Scheer het vu 1984 bis 1990 Physik an dr Universitet Charlrue studiert un 1990 mit em Diplom abgschlosse. Derno isch si wisseschaftligi Mitarbateri am Physikalische Inschtitut vu dr Universitet Charlrue gsii un het anne 1995 iber s Thema „Zur Geometrieabhängigkeit der Leitwertfluktuationen in nanostrukturierten Metallschichten“ promoiviert. Vu 1996 bis 1997 het si as Postdoc am Centre d'Etudes Saclay des Commissariat à l’Energie Atomique (CEA) z Gif-sur-Yvette z Frankrych gschafft un derno vu 1997 bis 2000 as wisseschaftligi Assischtänti am Physikalische Inschtitut vu dr Universitet Charlrue. Syter 2000 isch si Brofässeri fir Experimentalphysik an dr Universitet Konschtanz. Vu 2003 bis 2009 isch si Diräkteri vum Zuechumtskolleg (friejer Zäntrum fir dr Wisseschaftlige Noowugs) vu dr Universitet Konschtanz gsii. Iri Forschigsschwärpinkt sin dr elektronische Transport in quantekohärente Sischtem un uf atomarer un molekularer Skala, mesoskopischi Supralaitig, molekulari Elektronik, nitlineari Mechanik un Nano-Optoelektronik. Scheer, E., Cuevas, C.: Molecular Electronics: An Introduction to Theory and Experiment (World Scientific Nanoscience and Nanotechnology), 2010, ISBN 978-981-4282-58-1, 2. erw. Auflage 2017, ISBN 981-4282-58-8 E. Scheer, N. Agraït, J. C. Cuevas, A. Levy Yeyati,
D Bettina Jarasch (* 22. Novämber 1968 z Augschburg as Bettina Hartmann) isch e dytschi Bolitikeri (Bindnis 90/Di Griene). Si isch vu 2013 bis 2018 Mitglid im Bundesvorstand vu ire Bartei gsii un vu 2011 bis 2016 Landesvorsitzeri vu dr Berliner Griene. Syter 2016 isch si Mitglid vum Abgordnetehuuse vu Berlin. Ire Vater isch dr Augschburger Unternämer Helmut Hartmann. No dr Schuel het d Jarasch Philosophy un Bolitikiwisseschaft an dr Freie Universitet Berlin studiert. Si het as Redakteeri, Beroteri un Autori gschafft. D Jarasch isch mit em Schurnalischt Oliver Jarasch ghyrote, wu Abdailigslaiter bim rbb isch, un het zwai Chinder. Vu 2000 bis 2009 het d Jarasch as Referänti vu dr griene Bundesdagsfraktion gschafft, bis 2005 fir d Christa Nickels un zletscht as Vorstandsreferänti vu dr Renate Künast. Syter 2009 isch si Mitglid im Berliner Landesvorstand un Sprächeri vu dr Landesarbeitsgemeinschaft Bildung gsii. Am 6. Merz 2011 isch d Jarasch zäme mit em Daniel Wesener zur Vorsitzeri vum Landesverband gwehlt wore. Si giltet as Verdrätteri vun ere realbolitische Stremig in dr Griene. Syter anne 2013 isch si Bysitzeri im Bundesvorstand vu Bindnis 90/Di Griene gsi. Iri Schwärpinkt im griene Bundesvorstand sin Familiebolitik un Religionsbolitik gsii. Si het di grien Kummission